Title: Το εσωτερικό της Κεντρικής Μονάδας του υπολογιστή

Text χωρίς τίτλο

Η Κεντρική Μονάδα του υπολογιστή είναι ένα κουτί και μέσα σε αυτό βρίσκονται διάφορα εξαρτήματα με πιο σημαντικά την Κεντρική Μονάδα Επεξεργασίας (CPU) και την Κύρια Μνήμη του υπολογιστή.

Πατήστε στα εικονίδια πληροφοριών για να μάθετε περισσότερα για τα σημαντικότερα εξαρτήματα της Κεντρικής Μονάδας και κάντε τη δραστηριότητα που ακολουθεί.

Μαθαίνω για το εσωτερικό της Κεντρικής Μονάδας

Υπολογιστής

Text χωρίς τίτλο

Ο υπολογιστής αποτελείται από πολλά εξαρτήματα. Κάθε εξάρτημα παίζει έναν ειδικό ρόλο στη λειτουργία του. Τα εξαρτήματα αυτά είναι κατασκευασμένα με τρόπο ώστε να συνεργάζονται μεταξύ τους δημιουργώντας ένα σύστημα (το υπολογιστικό σύστημα).

Μαθησιακό αντικείμενο από το Φωτόδεντρο: Μονάδες ηλεκτρονικού υπολογιστή (video)

Κεντρική Μονάδα

Text χωρίς τίτλο

Η Κεντρική Μονάδα του υπολογιστή είναι ένα κουτί που λέγεται και Πύργος (Tower). Μέσα σε αυτό βρίσκονται διάφορα εξαρτήματα με πιο σημαντικά την Κεντρική Μονάδα Επεξεργασίας (CPU) και την Κύρια Μνήμη του υπολογιστή.

Μαθησιακό αντικείμενο από το Φωτόδεντρο: Η Κεντρική Μονάδα ενός προσωπικού υπολογιστή

[Image: Κεντρική Μονάδα]

Τροφοδοτικό

Text χωρίς τίτλο

Το τροφοδοτικό (PC Power Supply) είναι μια συσκευή που τροφοδοτεί τα εξαρτήματα της κεντρικής μονάδας με ηλεκτρικό ρεύμα. Συγκεκριμένα μετατρέπει το εναλλασσόμενο ρεύμα σε συνεχές και παρέχει τις κατάλληλες τάσεις 5 και 12 Volt στις συσκευές όπως τη μητρική, τους οδηγούς CD/DVD, τους σκληρούς δίσκους και τους ανεμιστήρες.

Σημείωση: Η τάση του δικτύου ηλεκτρισμού που έχουμε στη Ευρώπη είναι 220Volt και παρέχει εναλλασσόμενο ρεύμα.

[Image: Τροφοδοτικό]

Μητρική πλακέτα

Text χωρίς τίτλο

Η Μητρική Πλακέτα (Motherboard) είναι συνήθως το πιο μεγάλο εξάρτημα (πλακέτα) στο εσωτερικό του υπολογιστή. Το όνομα της οφείλεται στο ότι τα περισσότερα εξαρτήματα του υπολογιστή είναι τοποθετημένα πάνω της ή συνδέονται σε αυτή. Περιλαμβάνει και επιτρέπει την επικοινωνία ανάμεσα στα βασικά ηλεκτρονικά εξαρτήματα του συστήματος, όπως την Κεντρική Μονάδα Επεξεργασίας (Κ.Μ.Ε.), την μνήμη RAM, τη μνήμη ROM, τα υποκυκλώματα των ελεγκτών περιφερειακών συσκευών. Παρέχει επίσης θύρες διασύνδεσης με περιφερειακές συσκευές, όπως το ποντίκι, το πληκτρολόγιο, ο εκτυπωτής, ο σαρωτής κ.α. Η μητρική πλακέτα διαθέτει και υποδοχές στις οποίες μπορούν να προσαρμοσθούν κάρτες με υποκυκλώματα (όπως κάρτες γραφικών, κάρτες δικτύου, κάρτες ήχου, κάρτες USB ή Firewire) που επεκτείνουν τη λειτουργικότητα του υπολογιστή παρέχοντας επιπλέον δυνατότητες διασύνδεσης με περιφερειακές συσκευές, όπως η οθόνη, τα ηχεία, το μικρόφωνο κ.α.

Μαθησιακά αντικείμενα από το Φωτόδεντρο: Μητρική πλακέτα

                                                                        Η μητρική πλακέτα και τα εξαρτήματα της

[Image: Μητρική πλακέτα]

[Image: Μητρική πλακέτα]

Επεξεργαστής

Text χωρίς τίτλο

Ο Επεξεργαστής ή Κεντρική Μονάδα Επεξεργασίας ή Κ.Μ.Ε. (Central Processing Unit ή C.P.U.) είναι το πιο σημαντικό εξάρτημα, καθώς είναι υπεύθυνο για τις κυριότερες επεξεργασίες που γίνονται στον υπολογιστή. Όλα τα δεδομένα μεταφέρονται από την Κύρια Μνήμη στον επεξεργαστή, ώστε να γίνει η απαραίτητη επεξεργασία τους σύμφωνα με τις εντολές μας. Μετά την επεξεργασία τους τα δεδομένα επιστρέφουν και τοποθετούνται προσωρινά στη Κύρια Μνήμη του υπολογιστή.

Η Κ.Μ.Ε. είναι τοποθετημένη πάνω στη μητρική πλακέτα και, επειδή θερμαίνεται πολύ κατά τη λειτουργία της, χρειάζεται έναν ανεμιστήρα, για να την ψύχει. Πολλοί τη χαρακτηρίζουν ως «εγκέφαλο» του υπολογιστή και με βάση αυτή αποτιμώνται συνήθως η ταχύτητα και οι δυνατότητες του υπολογιστή που χρησιμοποιούμε. Καθώς η τεχνολογία συνεχώς εξελίσσεται, η ταχύτητα επεξεργασίας της Κ.Μ.Ε. γίνεται ολοένα και μεγαλύτερη.

[Image: Επεξεργαστής]

Κάρτα γραφικών

Text χωρίς τίτλο

Η Κάρτα Οθόνης ή Κάρτα Γραφικών (Graphics Card) είναι μια ηλεκτρονική κάρτα απαραίτητη για κάθε υπολογιστή και επεξεργάζεται το σήμα που στέλνεται στην οθόνη του υπολογιστή. Κάθε κάρτα οθόνης περιέχει δικό της επεξεργαστή και μνήμη, ώστε να μην χρησιμοποιεί τα αντίστοιχα του υπολογιστή.

Άλλες ηλεκτρονικές κάρτες που περιέχει ο υπολογιστής είναι:

- Κάρτα ήχου (Sound card): Είναι απαραίτητη για την αναπαραγωγή των ήχων και της μουσικής που ακούμε από τα ηχεία τα οποία είναι συνδεδεμένα με τον υπολογιστή. Επίσης για την ψηφιακή καταγραφή ήχου μπορούμε να συνδέσουμε σε αυτήν εξωτερικές πηγές ήχου ή συσκευή μικροφώνου.
- Κάρτα Δικτύου (Network Card): Είναι απαραίτητη, όταν θέλουμε να συνδέσουμε τον υπολογιστή μας με άλλους υπολογιστές που βρίσκονται σε δίκτυο.
- Άλλες κάρτες επέκτασης: Η μητρική πλακέτα έχει υποδοχές, για να συνδέουμε και άλλες κάρτες όπως κάρτα ραδιοφώνου, κάρτα τηλεόρασης κ.α.

Μαθησιακό αντικείμενο από το Φωτόδεντρο: Εσωτερικές κάρτες υπολογιστή

[Image: Κάρτα γραφικών]

RAM

Text χωρίς τίτλο

H μνήμη RAM ή Μνήμη Τυχαίας Προσπέλασης (Random Access Memory) είναι η μνήμη που χρησιμοποιείται περισσότερο στον υπολογιστή. Οποιοδήποτε πρόγραμμα χρησιμοποιήσουμε ή οποιαδήποτε εργασία κάνουμε αποθηκεύεται προσωρινά στη μνήμη αυτή. Αποτελείται από ολοκληρωμένα κυκλώματα (chip), τα οποία τοποθετούνται στη μητρική πλακέτα σε μορφή μικρής κάρτας που ονομάζεται κάρτα μνήμης. Κάθε κάρτα μνήμης έχει συγκεκριμένη χωρητικότητα που μετριέται σε MB ή GB. Η απόδοση ενός υπολογιστή μπορεί να βελτιωθεί, αν αυξηθεί το μέγεθος της μνήμης RAM προσθέτοντας επιπλέον κάρτες μνήμης. Η μνήμη RAM, όμως, έχει ένα μεγάλο μειονέκτημα: οτιδήποτε περιέχει, χάνεται μόλις διακοπεί η τροφοδοσία του υπολογιστή με ηλεκτρικό ρεύμα. Για το λόγο αυτό χρειαζόμαστε κάποιο αποθηκευτικό μέσο, που να αποθηκεύει μόνιμα τις εργασίες μας, όπως για παράδειγμα το σκληρό δίσκο.

[Image: RAM]

Text χωρίς τίτλο

Η μνήμη ROM (Read Only Memory - Μνήμη Μόνο για Ανάγνωση) είναι μια ειδική μνήμη με μόνιμα αποθηκευμένες πληροφορίες. Στη μνήμη ROM υπάρχει ένα πρόγραμμα που κατά την εκκίνηση του υπολογιστή δίνει στην K.M.E. τις κατάλληλες οδηγίες ώστε αρχικά να κάνει έλεγχο σωστής λειτουργίας του συστήματος και κατόπιν να φορτώσει (αντιγράψει) στη μνήμη RAM το Λειτουργικό Σύστημα από το αποθηκευτικό μέσο στο οποίο βρίσκεται.

[Image: ROM]

Σκληρός δίσκος

Text χωρίς τίτλο

Ο Σκληρός Δίσκος (Hard Disk) βρίσκεται τοποθετημένος στην Κεντρική Μονάδα του υπολογιστή. Μπορούμε να αποθηκεύουμε σ’ αυτόν περισσότερα δεδομένα από οποιοδήποτε άλλο αποθηκευτικό μέσο και να τα ανακτούμε με μεγάλη ταχύτητα. Σε έναν υπολογιστή υπάρχουν ένας ή και περισσότεροι σκληροί δίσκοι (εσωτερικοί ή εξωτερικοί).

[Image: Σκληρός δίσκος]

Μονάδα οπτικού δίσκου

Text χωρίς τίτλο

CD-RΟΜ, DVD-RΟΜ. Χρησιμοποιούνται ως εναλλακτικά αποθηκευτικά μέσα για τη διαφύλαξη δεδομένων και πληροφοριών καθώς και για τη μεταφορά αποθηκευμένων δεδομένων και εφαρμογών. Συνήθως μπορούμε να γράψουμε μόνο μία φορά σε αυτά. Υπάρχουν, όμως, και τα επανεγγράψιμα (RW), στα οποία με τη χρήση της κατάλληλης συσκευής εγγράφονται δεδομένα περισσότερες από μία φορές, αλλά και διαγράφονται, όταν το επιθυμούμε.

Το εσωτερικό του υπολογιστή

Ελέγχω τις γνώσεις μου!

Τοποθετήστε τα ονόματα των συσκευών στο κατάλληλο πλαίσιο.

- [Image: Το εσωτερικό1]
- [Image: Το εσωτερικό2]
- Τροφοδοτικό
- Μητρική πλακέτα
- Σκληρός δίσκος
- Κάρτα γραφικών
- Κάρτα ήχου
- Κάρτα δικτύου
- Μνήμη RAM
- Επεξεργαστής
Q: Κάρτα δικτύου
A: Κάρτα δικτύου
Q: Τροφοδοτικό
A: Τροφοδοτικό
Q: Σκληρός δίσκος
A: Σκληρός δίσκος
Q: Κάρτα γραφικών
A: Κάρτα γραφικών
Q: Κάρτα ήχου
A: Κάρτα ήχου
Q: Μητρική πλακέτα
A: Μητρική πλακέτα
Q: Μνήμη RAM
A: Μνήμη RAM
Q: Επεξεργαστής
A: Επεξεργαστής

Text χωρίς τίτλο

Συνήθως στο πίσω μέρος της, η Κεντρική Μονάδα του υπολογιστή διαθέτει υποδοχές για να συνδέεται με άλλες εξωτερικές συσκευές. Αυτές οι υποδοχές ονομάζονται θύρες (ports). Άλλες από αυτές αποτελούν μέρος της μητρικής πλακέτας και άλλες βρίσκονται πάνω στις κάρτες επέκτασης που είναι προσαρμοσμένες στη μητρική.

Πατήστε στα εικονίδια πληροφοριών για να μάθετε περισσότερα για τις θύρες του υπολογιστή και κάντε τη δραστηριότητα που ακολουθεί.

Μαθαίνω για τις θύρες του υπολογιστή

Θύρες

Text χωρίς τίτλο

Συνήθως στο πίσω μέρος της, η Κεντρική Μονάδα του υπολογιστή διαθέτει υποδοχές για να συνδέεται με άλλες εξωτερικές συσκευές. Αυτές οι υποδοχές ονομάζονται θύρες (ports). Άλλες από αυτές αποτελούν μέρος της μητρικής πλακέτας και άλλες βρίσκονται πάνω στις κάρτες επέκτασης που είναι προσαρμοσμένες στη μητρική.

Μαθησιακά αντικείμενα από το Φωτόδεντρο:

- Θύρες σύνδεσης
- Θύρες σύνδεσης και περιφερειακές συσκευές

[Image: Μητρική πλακέτα]

PS/2 Πληκτρολόγιο

Text χωρίς τίτλο

Στη μωβ θύρα PS/2 συνδέουμε το πληκτρολόγιο.

[Image: PS/2]

PS/2 Ποντίκι

Text χωρίς τίτλο

Στην πράσινη θύρα PS/2 συνδέουμε το ποντίκι.

[Image: PS/2]

VGA output

Text χωρίς τίτλο

Στη θύρα VGA (Video Graphics Array) συνδέουμε την οθόνη. Συνήθως συνδέονται με VGA οθόνες παλαιού τύπου (CRT - καθοδικού σωλήνα) αλλά και αρκετές σύγχρονες (TFT - υγρών κρυστάλλων).

[Image: VGA]

DVI output

Text χωρίς τίτλο

Σε θύρα DVI (Digital Visual Interface) συνδέουμε τις νέες ψηφιακές οθόνες TFT και LED. Η επικοινωνία της κάρτας γραφικών με την οθόνη είναι ψηφιακή και δεν έχουμε απώλεια της ποιότητας της εικόνας σε αντίθεση με την VGA που είναι αναλογική.

[Image: DVI]

USB 2.0

Text χωρίς τίτλο

Στις θύρες USB 2.0, μπορούμε να συνδέσουμε πλήθος συσκευών, όπως το ποντίκι, το πληκτρολόγιο, τον εκτυπωτή, flash memory, εξωτερικό σκληρό δίσκο κ.α. Υποστηρίζει πολύ γρήγορες ταχύτητες στη μεταφορά δεδομένων. Η θύρα USB έχει τη δυνατότητα να τροφοδοτεί και με ηλεκτρικό ρεύμα τη συσκευή που συνδέεται σε αυτή.

USB 3.0

Text χωρίς τίτλο

Οι θύρες USB 3.0 γνωστές και ως SuperSpeed USB είναι ιδανικές για εξωτερικούς σκληρούς δίσκους, HDDs ή SSDs. Το USB 3.0 διαθέτει μέγιστη ταχύτητα μεταφοράς δεδομένων 5 Gbps, 10πλάσια του προκατόχου του USB 2.0, ενώ είναι αυτόματα συμβατό με καλώδια και συσκευές USB 2.0.

HDMI

Text χωρίς τίτλο

Σε θύρα HDMI (High-Definition Multimedia Interface) συνδέουμε πολυμεσικές συσκευές υψηλής ευκρίνειας όπως τηλεοράσεις υψηλής ευκρίνειας.

[Image: HDMI]

Ethernet

Text χωρίς τίτλο

Στη θύρα Ethernet συνδέουμε το καλώδιο του τοπικού δικτύου. Ο ακροδέκτης είναι τύπου RJ-45. Χρησιμοπoιείται για τη σύνδεση του υπολογιστή με hub, switch ή router.

[Image: ETHERNET]

Microphone

Text χωρίς τίτλο

Η θύρα microphone (ροζ υποδοχή) επιτρέπει τη σύνδεση μικροφώνου με τον υπολογιστή.

[Image: Θύρες αναλογικού ήχου]

Line out

Text χωρίς τίτλο

Η θύρα Line out (πράσινη υποδοχή) επιτρέπει τη σύνδεση ηχείων ή ακουστικών για να ακούσουμε ήχους ή μουσική από τον υποογιστή.

[Image: Θύρες αναλογικού ήχου]

Line in

Text χωρίς τίτλο

Η θύρα Line In (μπλε υποδοχή) επιτρέπει τη σύνδεση του υπολογιστή με μια εξωτερική πηγή ήχου π.χ. ηχοσύστημα.

eSATA

Text χωρίς τίτλο

Σε θύρα eSATA (external Serial Advanced Technology Attachment) συνδέουμε εξωτερικές συσκευές αποθήκευσης όπως εξωτερικούς σκληρούς δίσκους. Αυτός ο τύπος διασύνδεσης παρέχει υψηλές ταχύτητες μεταφοράς δεδομένων (1,5 - 16 Gbit/s).

[Image: eSATA]

Θύρα Firewire (IEEE 1394)

Text χωρίς τίτλο

Με τη διασύνδεση Firewire επιτυγχάνονται υψηλές ταχύτητες μεταφοράς δεδομένων (400–3200 Mbit/s). Χρησιμοποιείται κυρίως για μεταφορά ψηφιακού βίντεο από ψηφιακή βιντεοκάμερα στον υπολογιστή.

[Image: Firewire]

Θύρες S/PDIF

Text χωρίς τίτλο

Οι θύρες ψηφιακής εξόδου ήχου S/PDIF (Sony/Philips Digital Interface Format) χρησιμοποιούνται για τη διασύνδεση του υπολογιστή με ηχοσυστήματα υψηλής πιστότητας όπως σύστημα οικιακού κινηματογράφου κ.λ.π. Στην πάνω θύρα συνδέεται καλώδιο οπτικής ίνας με ακροδέκτη τύπου TOSLINK, ενώ στην κάτω θύρα ομοαξονικό χάλκινο καλώδιο με ακροδέκτη τύπου RCA.

[Image: S/PDIF]

Text χωρίς τίτλο

Μαθησιακά αντικείμενα από το Φωτόδεντρο: Θύρες σύνδεσης, Σύνδεση περιφερειακών συσκευών

Ελέγχω τις γνώσεις μου!

Τοποθετήστε τα ονόματα των θυρών στο κατάλληλο πλαίσιο.

- Line out
- PS/2 πληκτρολόγιο
- PS/2 ποντίκι
- Ethernet
- Microphone
- Σειριακή
- Line in
- USB 2.0
- Παράλληλη
- VGA
- [Image: θύρες]
Q: VGA
A: VGA
Q: USB 2.0
A: USB 2.0
Q: Microphone
A: Microphone
Q: Line out
A: Line out
Q: Line in
A: Line in
Q: PS/2 πληκτρολόγιο
A: PS/2 πληκτρολόγιο
Q: PS/2 ποντίκι
A: PS/2 ποντίκι
Q: Παράλληλη
A: Παράλληλη
Q: Ethernet
A: Ethernet
Q: Σειριακή
A: Σειριακή

Text χωρίς τίτλο

Στο εσωτερικό του υπολογιστή εκτός από τον επεξεργαστή, τη μνήμη και τη μητρική πλακέτα, υπάρχει ένα πλήθος από ηλεκτρονικές κάρτες. Μερικές από αυτές είναι απαραίτητες για τη λειτουργία του υπολογιστή, άλλες απλώς μας παρέχουν πρόσθετες δυνατότητες. Πατήστε στα εικονίδια πληροφοριών για να μάθετε περισσότερα για τις κάρτες του υπολογιστή.

Μαθησιακό αντικείμενο από το Φωτόδεντρο: Εσωτερικές κάρτες υπολογιστή

Μαθαίνω για τις κάρτες επέκτασης

Κάρτα γραφικών

Text χωρίς τίτλο

Η κάρτα γραφικών διαθέτει θύρες σύνδεσης της οθόνης. Θύρα VGA για σύνδεση παλαιότερου τύπου οθονών και θύρα DVI ή/και HDMI για σύνδεση πιο σύγχρονων οθονών υψηλής ευκρίνειας. Η κάρτα γραφικών διαθέτει δικό της επεξεργαστή και δική της μνήμη για να μην επιβαρύνει το σύστημα χρησιμοποιώντας την Κ.Μ.Ε. και τη μνήμη RAM.

[Image: Κάρτα γραφικών]

Κάρτα ήχου

Text χωρίς τίτλο

Η κάρτα ήχου διαθέτει θύρες (mini jack 3,5 mm) για τη σύνδεση των ακουστικών ή των ηχείων, του μικροφώνου και θύρα εισαγωγής ήχου από άλλη πηγή για ψηφιοποίηση (line in).

[Image: Κάρτα ήχου]

Κάρτα δικτύου

Text χωρίς τίτλο

Η κάρτα δικτύου διαθέτει θύρα (Ethernet RJ-45) για τη σύνδεση του υπολογιστή σε δίκτυο (π.χ. σύνδεση υπολογιστή με το δρομολογητή-router).

[Image: Κάρτα δικτύου]

Κάρτα USB

Text χωρίς τίτλο

Η κάρτα USB διαθέτει θύρες USB ή USB2 ή USB3 που επιτρέπουν τη σύνδεση του υπολογιστή με αντίστοιχες συσκευές που μπορούν να επικοινωνούν με τον υπολογιστή με ταχύτητες 12 Mbit/s, 480 Mbit/s και 5 Gbit/s αντίστοιχα.

[Image: Κάρτα USB]

Κάρτα Firewire

Text χωρίς τίτλο

Η κάρτα Firewire διαθέτει θύρες firewire (IEEE 1394) που επιτρέπουν τη σύνδεση του υπολογιστή κυρίως με ψηφιακές βιντεοκάμερες για μεταφορά του ψηφιακού βίντεο από την κάμερα στον υπολογιστή.

[Image: Κάρτα Firewire]

Το εσωτερικό του υπολογιστή

Ελέγχω τις γνώσεις μου!

Multiple Choice χωρίς τίτλο

Q: Τροφοδοτικό είναι:
- Μια συσκευή η οποία μετατρέπει το συνεχές ρεύμα σε εναλλασσόμενο και παρέχει τις κατάλληλες τάσεις 5 και 12 volt για να τροφοδοτηθούν οι εσωτερικές συσκευές του υπολογιστή.
- Μια συσκευή η οποία μετατρέπει το εναλλασσόμενο ρεύμα σε συνεχές και παρέχει τις κατάλληλες τάσεις 5 και 12 volt για να τροφοδοτηθούν οι εσωτερικές συσκευές του υπολογιστή. (correct)
- Μια συσκευή η οποία μετατρέπει το εναλλασσόμενο ρεύμα σε συνεχές και παρέχει τις κατάλληλες τάσεις 220 volt για να τροφοδοτηθούν οι εσωτερικές συσκευές του υπολογιστή.
[Image: Τροφοδοτικό]

Multiple Choice χωρίς τίτλο

Q: Μητρική πλακέτα είναι:
- Είναι το πιο μεγάλο εξάρτημα στον υπολογιστή και βρίσκονται τοποθετημένα πάνω της ή συνδέονται σε αυτή τα περισσότερα εξαρτήματα του υπολογιστή εκτός του επεξεργαστή.
- Είναι το πιο μεγάλο εξάρτημα στον υπολογιστή και βρίσκονται τοποθετημένα πάνω της ή συνδέονται σε αυτή τα περισσότερα εξαρτήματα του υπολογιστή. (correct)
- Είναι το πιο μεγάλο εξάρτημα στον υπολογιστή και βρίσκονται τοποθετημένα πάνω της ή συνδέονται σε αυτή τα περισσότερα εξαρτήματα του υπολογιστή εκτός της μνήμης ROM.
[Image: Μητρική πλακέτα]

Multiple Choice χωρίς τίτλο

Q: Ποια από τις παρακάτω προτάσεις είναι σωστή;
- Στην μνήμη RAM αποθηκεύεται προσωρινά οποιαδήποτε εργασία ή πρόγραμμα χρησιμοποιήσουμε ενώ στην μνήμη ROM βρίσκονται μόνιμα αποθηκευμένες πληροφορίες που μπορούν να χρησιμοποιηθούν σε συγκεκριμένες περιπτώσεις όπως το BIOS. (correct)
- Στην μνήμη ROM αποθηκεύεται προσωρινά οποιαδήποτε εργασία ή πρόγραμμα χρησιμοποιήσουμε ενώ στην μνήμη RAM βρίσκονται μόνιμα αποθηκευμένες πληροφορίες που μπορούν να χρησιμοποιηθούν σε συγκεκριμένες περιπτώσεις όπως το BIOS.
- Στην μνήμη RAM αποθηκεύεται προσωρινά οποιαδήποτε εργασία ή πρόγραμμα χρησιμοποιήσουμε ενώ στην μνήμη ROM βρίσκονται αποθηκευμένες πληροφορίες και αρχεία του χρήστη όπως έγγραφα word, excel κτλ.
[Image: RAM]

Multiple Choice χωρίς τίτλο

Q: Η λειτουργία του επεξεργαστή είναι η εξής:
- Σε αυτόν μεταφέρονται όλα τα δεδομένα από τον σκληρό δίσκο ώστε να γίνει η απαραίτητη επεξεργασία και στην συνέχεια τα δεδομένα μεταφέρονται πάλι προσωρινά στην σκληρό δίσκο του υπολογιστή.
- Σε αυτόν μεταφέρονται όλα τα δεδομένα από τον σκληρό δίσκο ώστε να γίνει η απαραίτητη επεξεργασία και στην συνέχεια τα δεδομένα μεταφέρονται πάλι μόνιμα στην σκληρό δίσκο του υπολογιστή.
- Σε αυτόν μεταφέρονται όλα τα δεδομένα από την κύρια μνήμη RAM ώστε να γίνει η απαραίτητη επεξεργασία και στην συνέχεια τα δεδομένα μεταφέρονται πάλι προσωρινά στην κύρια μνήμη του υπολογιστή. (correct)
[Image: ΚΜΕ]

Multiple Choice χωρίς τίτλο

Q: Ποια από τις παρακάτω προτάσεις είναι λάθος;
- Η κάρτα οθόνης (γραφικών) επεξεργάζεται το σήμα που στέλνεται στην οθόνη του υπολογιστή.
- Η κάρτα ήχου είναι απαραίτητη για την αναπαραγωγή των αρχείων ήχου από τα ηχεία του υπολογιστή.
- Η κάρτα δικτύου δεν είναι απαραίτητη, όταν θέλουμε να συνδέσουμε τον υπολογιστή μας με άλλους υπολογιστές που βρίσκονται σε δίκτυο. (correct)

Multiple Choice χωρίς τίτλο

Q: Η θύρα USB είναι:
- Η θύρα που συνδέουμε σε αυτή συσκευές με μικρές απαιτήσεις ως προς την ταχύτητα μεταφοράς δεδομένων.
- Η θύρα που συνδέουμε σε αυτή συσκευές με μεγάλες απαιτήσεις ως προς την ταχύτητα μεταφοράς δεδομένων και έχει την δυνατότητα να τροφοδοτεί με ρεύμα την συσκευή που συνδέεται με αυτή. (correct)
- Η θύρα που χρησιμοποιείται για να συνδέσουμε την οθόνη στον υπολογιστή.
Feedback (0 to 25%): Χαμηλή επίδοση
Feedback (26 to 50%): Μέτρια επίδοση
Feedback (51 to 75%): Καλή επίδοση
Feedback (76 to 100%): Εξαιρετική επίδοση
[Image: USB]

Αντιστοιχίστε στις σωστές θέσεις τις υποδοχές και τα εξαρτήματα της μητρικής πλακέτας.

- Θύρα VGA
- Παράλληλη θύρα
- ΚΜΕ (CPU)
- Κάρτες επέκτασης
- Μνήμη RAM
- Μνήμη ROM
- Υποδοχές SATA
Q: Θύρα VGA
A: Θύρα VGA
Q: Παράλληλη θύρα
A: Παράλληλη θύρα
Q: Υποδοχή για την CPU
A: ΚΜΕ (CPU)
Q: Υποδοχές για κάρτες επέκτασης
A: Κάρτες επέκτασης
Q: Μνήμη RAM
A: Μνήμη RAM
Q: Μνήμη ROM
A: Μνήμη ROM
Q: Υποδοχές SATA
A: Υποδοχές SATA

Αντιστοιχίστε στις σωστές θέσεις τα εσωτερικά μέρη του υπολογιστή.

- Τροφοδοτικό
- Κάρτα ήχου
- Κάρτα τηλεόρασης
- Κάρτα γραφικών
- Κύρια μνήμη
- Μητρική πλακέτα
- Κάρτα δικτύου
- Σκληρός δίσκος
Q: Τροφοδοτικό
A: Τροφοδοτικό
Q: Μητρική
A: Μητρική πλακέτα
Q: Σκληρός δίσκος
A: Σκληρός δίσκος
Q: Κάρτα ήχου
A: Κάρτα ήχου
Q: Κάρτα τηλεόρασης
A: Κάρτα τηλεόρασης
Q: Κάρτα γραφικών
A: Κάρτα γραφικών
Q: Κύρια μνήμη
A: Κύρια μνήμη
Q: Κύρια δικτύου
A: Κάρτα δικτύου

Συμπλήρωση κενών

Credits: by ΑΛΕΞΙΟΥ ΕΥΑΓΓΕΛΙΑ (Editor); ΠΗΝΕΛΟΠΗ ΜΑΡΚΕΛΛΟΥ (Author)

Σύρε τις λέξεις στα σωστά πλαίσια.

Q: Η [...] είναι η βάση ενός σύγχρονου υπολογιστικού συστήματος και ο [...] είναι το "μυαλό" του.
Η [...] κρατά όλη την "ενεργή" πληροφορία, την οποία χρησιμοποιεί ο υπολογιστής. Όταν κλείνουμε τον υπολογιστή η μνήμη αυτή χάνει τα [...] της.
Η [...] λαμβάνει δεδομένα από την Κεντρική Μονάδα Επεξεργασίας (CPU) για να τα μετατρέψει σε εικόνα, η οποία θα προβληθεί στην [...] που είναι μια συσκευή [...].
Ο [...] είναι η κύρια μονάδα αποθήκευσης του υπολογιστή (μόνιμη μνήμη) που έχει αποθηκευμένα το λειτουργικό [...], προγράμματα και δεδομένα.
Το [...] και το ποντίκι είναι οι κύριες συσκευές [...] δεδομένων στον υπολογιστή.
A: μητρική πλακέτα; επεξεργαστής; μνήμη RAM; δεδομένα; κάρτα γραφικών; οθόνη; εξόδου; σκληρός δίσκος; σύστημα; πληκτρολόγιο; εισόδου
Feedback (0 to 40%): Πρέπει να προσπαθήσεις περισσότερο!
Feedback (41 to 80%): Είμαι σίγουρη ότι μπορείς και καλύτερα! Δοκίμασε ξανά!
Feedback (81 to 100%): Μπράβο!

Multiple Choice χωρίς τίτλο

Q: Γιατί πρέπει να αποθηκεύω τις εργασίες μου σε κάποιο αποθηκευτικό μέσο;
- Γιατί τα περιεχόμενα της μνήμης ROM χάνονται όταν γίνει διακοπή της τροφοδοσίας του υπολογιστή με ρεύμα.
- Γιατί τα περιεχόμενα της μνήμης RΑM χάνονται όταν γίνει διακοπή της τροφοδοσίας του υπολογιστή με ρεύμα. (correct)
- Γιατί είναι πιο γρήγορη η επεξεργασία τους από τον σκληρό δίσκο.

Multiple Choice χωρίς τίτλο

Q: Σε ποια θύρα θα συνδέσω την οθόνη του υπολογιστή;
- Στη θύρα VGA (correct)
- Στη θύρα PS2
- Στη θύρα USB

Multiple Choice χωρίς τίτλο

Q: Ένας εύκολος και χωρίς ιδιαίτερο κόστος τρόπος για να κάνουμε τον υπολογιστή μας πιο γρήγορο ειναι να προσθέσουμε...
- μνήμη RAM (correct)
- μνήμη ROM
- κάρτα δικτύου

Multiple Choice χωρίς τίτλο

Q: Το τροφοδοτικό είναι υπεύθυνο για:
- Τα περιεχόμενα της μνήμης ROM.
- Την παροχή κατάλληλης τάσης 5 και 12 Volt στις εσωτερικές συσκευές. (correct)
- Την μετατροπή του εναλλασσόμενου ρεύματος σε συνεχές. (correct)
- Την επικοινωνία του υπολογιστή με τις περιφερειακές συσκευές.

Multiple Choice χωρίς τίτλο

Q: Στην μητρική πλακέτα συνδέεται εσωτερικά του υπολογιστή:
- Η μνήμη RAM (correct)
- Ο εκτυπωτής
- Ο επεξεργαστής (correct)
- Η κάρτα οθόνης (correct)

Multiple Choice χωρίς τίτλο

Q: Για να μην υπερθερμαίνεται ______ οι κατασκευαστές χρησιμοποιούν ανεμιστήρα και ψύκτη.
- η μνήμη RAM
- η μνήμη ROM
- ο επεξεργαστής (correct)

Multiple Choice χωρίς τίτλο

Q: Ποια είναι η θύρα που μπορούμε να συνδέσουμε πλήθος συσκευών (π.χ. ποντίκι, πληκτρολόγιο, εκτυπωτή κ.α.);
- VGA
- PS/2
- USB (correct)

True/False Question χωρίς τίτλο

Q: Αν δεν παίζουμε παιχνίδια με υψηλές απαιτήσεις σε γραφικά η κάρτα οθόνης δεν είναι απαραίτητη.
A: false

True/False Question χωρίς τίτλο

Q: Το τροφοδοτικό παρέχει ρεύμα 220 Volt στις εσωτερικές συσκευές του υπολογιστή.
A: false

Multiple Choice χωρίς τίτλο

Q: Σε ποια από τα παρακάτω θα μπορούσε να ισχύει μονάδα μέτρησης το ΜΒ;
- Επεξεργαστής
- Σκληρός δίσκος (correct)
- Μνήμη RAM (correct)
- Κάρτα γραφικών

True/False Question χωρίς τίτλο

Q: Στην μνήμη RAM αποθηκεύονται προσωρινά οι εργασίες μας.
A: true